Yunnanin alue sijaitsee Kiinan lounaisosassa  
Yunnanin alue sijaitsee Kiinan lounaisosassa**Yunnanin        alue**Yunnan-tee tuotetaan Yunnanin alueella Kiinan lounaisosassa.
**Yunnan-tee** tarkoittaa Lounais-Kiinan Yunnanin maakunnan alueilla tuotettua teetä. Yunnania pidetään etenkin kiinalaisessa teetutkimuksessa teepensaan alkukotina. Esimerkiksi Xishuangbannan trooppisilla vuoristoalueilla kasvaa yhä satoja vuosia vanhoja villejä teepuita. Alueen trooppiset metsät voivat kohota 2 000 metrin korkeudelle merenpinnasta. Ilmasto on lauhkea ja kostea; kesät ovat kuumia ja talvet leutoja. Vuotuinen sademäärä tyypillisesti 1 000–2 000 millimetriä. Maaperä on punaista ja siinä on runsaasti orgaanisia aineksia. Seutua pidetään ihanteellisena teenviljelylle.

Yunnanin teealueen teet
-----------------------

Kypsytettyä pu’er-teetä Xishuangbannan prefektuurin Menghain teetehtaalta.
Toisissa asiayhteyksissä ilmaisu Yunnanin tee tarkoittaa alueen teetyyppien (erityisesti pu’er-teen tai musta teen) tuotantoalueita Yunnanissa ja näillä alueilla valmistettua teetä. Seudulla on tuotettu myös vihreää teetä ja kahvia ja etenkin kahvintuotanto on kilpaillut Yunnanin teen kanssa samoista viljelyalueista.

### Puer

*Pääartikkeli: Pu'er (tee)*
Perinteisemmän pu’er-teen tuotantoalueet sijoittuvat Yunnanin maakunnan länsi- ja eteläosiin, erityisesti Xishuangbannan ja Pu’erin prefektuurien vuoristoalueille, sekä Dehongin, Lincangin ja Wenshanin seuduille. 

### Yunnanin mustat teet

Mustan teen tuottaminen alkoi Yunnanissa 1900-luvun alkupuolella. Siitä huolimatta eräät maailman parhaat mustat teet tuotetaan alueella. Esimerkin Yunnanin teealueen laadukkaasta mustasta teestä tarjoaa Yunnan Hong Gong Fu ("Yunnanin suuri punainen (tee)"), jota saadaan Yunnan Da Ye -teepensaista. Merkintä Gong Fu on varattu alueen laadukkaammille teille. Yunnanin musta tee menee erityisesti ulkomaanvientiin. 

"Kultaista", teepensaan kärkisilmuista tuotettua Dianhongia.
Dianhong-tee on kiinalaista mustaa teetä Yunnanin alueelta. Arvostettua Dianhongia tuotetaan muun muassa Lincangn prefektuuritason kaupungin Fengqingin piirikunnassa Yunnanin länsiosassa.

Maultaan Dianhong-tee on täyteläistä ja pehmeää. Koska Yunnan ei sijaitse kaukana Intian Assamista, ei ole yllätys, että Dianhong-teellä on samanlainen luonne kuin Assam-teellä. Sitä on kutsuttu myös teemaailman vastineeksi mokkakahville. Parhaimmassa Dianhongissa on voimakas, pehmeä ja aavistuksen verran pippurinen maku, joka ei ole verrattavissa mihinkään muuhun teelaatuun. Teen maku säilyy pitkään suussa juomisen jälkeen.*lähde?*

Dianhong-tee sopii hyvin aamiaisteeksi. Heikompilaatuiseen teehen voi halutessa lisätä hieman maitoa. *lähde?*

Katso myös
----------

* Lincangin prefektuuri, jonka Fengqingin teealue on tunnettu dianhongin tuotannostaan.

Lähteet
-------

1. ↑  Ming-Zhe Yao, Chun-Lei Ma, Ting-Ting Qiao, Ji-Qiang Jin, Liang Chen: Diversity distribution and population structure of tea germplasms in China revealed by EST-SSR markers *Tree Genetics & Genomes, Feb. 2012, 8 (1): 205–220*.  (englanniksi)
2. 1 2 3  Kevin Gascoyne, François Marchand, Jasmin Desharnais, Hugo Américi: *Tea. History terroirs varieties*, s. 42-44 (Chinese Terroirs - The Southwest region - Yunnan province). Firefly Books Ltd, 2014, 2nd Edition. ISBN 978-1-77085-319-5. (englanniksi)
3. ↑  The Evolution Of China’s Coffee Industry *usc.edu*.  28.6.2019. Viitattu 6.7.2022. (englanniksi)
4. ↑  Dragos C. Cacio: Testing Grounds: Is Chinese Coffee Ready for the Big Leagues? *theworldofchinese.com*.  6.3.2022. Viitattu 6.7.2022. (englanniksi)
5. ↑  Kevin Gascoyne, François Marchand, Jasmin Desharnais, Hugo Américi: *Tea. History terroirs varieties*, s. 64-71 (The prosessing of Chinese Teas: Black teas, Pu er teas). Firefly Books Ltd, 2014, 2nd Edition. ISBN 978-1-77085-319-5. (englanniksi)
6. ↑  Petäistö, Helena: *Tee teematka*, s. 229–252 Kiina, teekulttuurin kehto, 293–298 Hyvän teen salaisuudet. Helsinki: Tammi, 2008. ISBN 978-951-31-4410-4.
7. 1 2  Kevin Gascoyne, François Marchand, Jasmin Desharnais, Hugo Américi: *Tea. History terroirs varieties*, s. 86–87 (esimerkkejä Yunnanin mustasta teestä ja vuosikertapu’erista). Firefly Books Ltd, 2014, 2nd Edition. ISBN 978-1-77085-319-5. (englanniksi)
8. ↑  The 26 Mountains of Yunnan (Kohdat 23.-25. (26:sta) kuvaavat kolmea Lincangin prefektuurin tunnettua vuoristoista teenkasvatusaluetta: Yongden, Mengkun ja Fengqingin teealueet) *The leaf*. the-leaf.org. Viitattu 6.7.2022. (englanniksi)

### Muut lähteet

Näihin lähteisiin ei viitata. Siksi jää epäselväksi, mitkä sisällöt pohjautuvat mihinkin kohtiin teoksissa.

* Nihtinen, Pekka: Kiinalainen teekirja. Memfis Books, 2004.
* Pettigrew, Jane: Tea. Chartwell Books, 1999.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Teelaadut ja yrttiteet |
| --- |
|  |
| Teelajikkeet | 

|  |  |
| --- | --- |
| Valkoinen tee | 
* Valkoinen tee
* Hopeaneulatee

 |
|  |
| Keltainen tee | 
* Keltainen tee

 |
|  |
| Vihreä tee | 

|  |  |
| --- | --- |
| Japanilaiset | 
* Sencha
* Bancha
* Matcha
* Hōjicha
* Genmaicha
* Gyokuro
* Kabusecha
* Tamaryokucha

 |
|  |
| Kiinalaiset | 
* Biluochun
* Huangshan maofeng
* Lu’an guapian
* Taiping houkui
* Xihu Longjing
* Xinyang maojian

 |
|  |
| Korealaiset | 
* Jeoncha

 |

 |
|  |
| Oolong | 
* Dahongpao
* Tie Guanyin
* Dongding
* Dongfang meiren

 |
|  |
| Punainen jaMusta tee | 
* Assam
* Ceylonin tee
* Darjeeling
* Gruusian tee
* Nilgiri
* Keemun
* Kenian tee
* Jaavan tee
* Yunnan
* Lapsang souchong (savustettu tee)

 |
|  |
| Pu’er | 
* Pu’er

 |

 |
|  |
| Yrttiteet | 
* Rooibos
* Honeybush
* Mate
* Teehibiskus
* Kamomillatee

 |
|  |
| Teejuomia | 
* Kombucha
* Jäätee
* Hopeatee
* Boba eli pallerotee (engl. *Bubble tea*)
* Jasmiinitee

 |
|  |
| 
* Katso myös: Teepensas (*Camellia sinensis*)
* Teen laatuluokitus
* Japanilainen teetaide
* Gōngfū-haudutus
* Teehuone

 |

 |